"Koekies-bak" leer vaardighede en bou selfvertroue - Eastern Cape EL Schools that Rock
Top 10 Atletiek deur Hoërskool Cradock sorg vir puik pr...
“Koekies-bak” leer vaardighede en bou selfvertroue
30 Jul 2017 | Other Activities, Schools | 0 |
‘Koekies-bak’ by Hoërskool Cradock leer vaardighede en bou selfvertroue: Verbruikerstudie word dikwels na verwys as ‘n ‘koekie-bak’ vak. Hier by Hoërskool Cradock word hierdie vak egter gesien as een waar leerders nie nét bak en brou nie, maar waar daar ook gebou word aan leerders se selfvertroue en vaardighede.
Verbruikerstudie gee aan leerders kennis, asook vaardighede, wat vir die res van hul lewens toegepas kan word. Leerders leer selfdissipline en die vermoë om situasies te ontleed en krities oor verbruikerskwessies te dink. Terselfdertyd dien hierdie vak as ‘n kreatiewe uitlaatklep en word daar ook toegevoeg tot leerders se eiewaarde en selfbeeld; iets wat vir elke persoon belangrik is.
Onderwerpe soos voedsel en voeding, kleding, behuising en entrepreneurskap word alles behandel as deel van die Verbruikerstudie kurrikulum. Die kennis en vaardighede wat leerders in hierdie klas opdoen help hulle om hulpbronne beter te bestuur en volhoubare besluite te neem. Vir sommige leerders is hierdie klas ‘n openbaring van die moontlikheid om hul eie besigheid te begin.
Vir baie leerders gaan verbruikerstudie egter oor die praktiese komponent. Hier kan leerders hul kreatiwiteit uitleef en ‘n eie stempel op hul produkte afdruk. Tydens die praktiese lesse word daar speel-speel geleer en kry leerders die geleentheid om trots te voel oor produkte wat hul sélf vervaardig het. Leerders kan met trots by ouers of maats daarmee gaan spog.
Vra maar vir enige Verbruikerstudieleerder wat die hoogtepunt van hul skoolweek is en hulle sal vinnig antwoord dat dit die verbruikerstudie-prakties is. Afgesien van die Verbruikerstudieleerders baat die res van die skool ook by hierdie weeklikse praktiese-periodes, deurdat almal bederf word met die lip-lek-lekker reuke vanuit die Verbruikerstudieklas. Hierdie heerlike reuke en geure beklemtoom die realiteit dat die meeste leerders (en selfs personeel) baie daarvan sou hou om elke dag ‘koekies te bak’!
Op die foto heel bo: v.l.n.r.: Anthony Goosen, Ukuhle Kuze
Foto bo: v.l.n..r: Somila Madolo, Mihlali Shembele
Foto bo: Beatrice van Wyk
PreviousKwaggas wys pragtige toewyding tot Noodhulpspan
NextKwaggas presteer by Landsdiens-streekkamp
Noodhulpspan van Cradock Hoërskool ontvang pette
Hoërskool Cradock Rugbyspelers bekroon met pette
Hoërskool Cradock Tennisspelers sluit jaar goed af
Categories Select Category Academy Athletics Business Ads Cradock High School Culture Drama & Music Netbal Other Activities Rugby Schools Sports Stirling High School Swim Tennis Uncategorized
Select Tag Cradock High School Cradock Hoërskool donating blood Eastern Cape East London Hoërskool Cradock SANBS Schools That Rock Stirling High School Swim water polo YDF